Հավելված 1  
ՀՀ Լոռու մարզի   
Թումանյան համայնքի ավագանու   
2025թ.սեպտեմբերի 12-ի թիվ -Ա որոշման

**ԿԱՐԳ**

**ՀՀ Լոռու մարզի Թումանյան համայնքում աղբահանության իրականացման**

Թուման համայնքի աղբահանության իրականացման կարգը, այդ թվում` աղբահանության իրականացման նվազագույն ժամանակացույցը, աղբամանների կամ կոնտեյներների տեղադրման վայրերը, դրանց տեսակները և քանակը համայնքի ղեկավարի ներկայացմամբ հաստատում է համայնքի ավագանին` պահպանելով Հայաստանի Հանրապետության օրենսդրությամբ սահմանված սանիտարահիգիենիկ կանոնները և նորմերի պահանջները: Ընդ որում, աղբը պետք է փոխադրվի մինչև կոնտեյներների ամբողջությամբ լցվելը:

Աղբի հեռացումը Թումանյան համայնքի վարչական տարածքից պետք է կատարվի համայնքի սեփականություն հանդիսացող ZIL 658LL70 մակնիշի ինքնաթափ աղբատար մեքենայի, KAMAZ KO-449-05-338LL70 մակնիշի ինքնաթափ աղբատար մեքենայի և <<Սամվել Մուրադյան>> ԱՁ-ի սեփականություն հանդիսացող 658LL70 ZIL 130 մակնիշի ինքնաթափ աղբատար մեքենայի միջոցով, շաբաթական 5 անգամ շրջիկ եղանակով անհատական,Թումանյան համայնքի վարչական բնակավայրերից, հասարակական նշանակության և արտադրական կառույցներից:

Աղբը պետք է հեռացվի մինչև աղբատար մեքենայի ամբողջությամբ լցվելը: Աղբատար մեքենան պետք է ենթարկվի ախտահանման ախտահանիչ լուծույթով:

Թումանյան համայնքի վարչական բնակավայրերից, հասարակական նշանակության և արտադրական կառույցներից աղբի հեռացումը պետք է կատարվի միայն աղբի հեռացման համար նախատեսված ինքնաթափ բեռնատար մեքենայով, բնակիչների կողմից հավաքված աղբի բարձման միջոցով: Համայնքի տարածքում առկա կենցաղային աղբը պետք է պարտադիր հեռացվի` անկախ աղբ առաջացնողի ներկա լինելու հանգամանքից:

Աղբահանությունը Թումանյան համայնքում պետք է իրականացվի համաձայն հետևյալ նվազագույն ժամանակացույցի`

**Երկուշաբթի օրը՝** Դսեղ և Չկալով բնակավայրերից,

**Երեքշաբթի օրը՝** Աթան,Ահնիձոր,Լորուտ,Շամուտ բնակավայրերից,

**Չորեքշաբթի օրը՝** Մարց,Քարինջ բնակավայրերից,   
 **Հինգշաբթի և կիրակի օրերին՝** Թումանյան և Քոբայր բնակավայրերից:

**ՀԱՄԱՅՆՔԻ ՂԵԿԱՎԱՐ` Ս. ԹՈՒՄԱՆՅԱՆ**

Հավելված 2  
ՀՀ Լոռու մարզի   
Թումանյան համայնքի ավագանու   
2025թ.սեպտեմբերի 12-ի թիվ -Ա որոշման

**Կ Ա Ր Գ**  
  
**ՀՀ Լոռու մարզի Թումանյան համայնքում շինարարական և խոշոր եզրաչափի աղբի հավաքման և փոխադրման թույլտվության տրամադրման պայմանների**

1. Սույն կարգով սահմանվում է Թումանյան համայնքում աղբի հավաքման և փոխադրման թույլտվություն տալու կարգը:  
2. Թույլտվությունը` տրվում է համայնքի ղեկավարի կողմից:  
3. Թույլտվություն ստանալու համար իրավաբանական անձը կամ անհատ ձեռնարկատերը (այսուհետ` հայտատու) համայնքի ղեկավարին է ներկայացնում հայտ:  
4. Թույլտվություն տալու մասին հայտի բավարարումը ձևակերպվում է համայնքի ղեկավարի որոշմամբ:  
5. Թույլտվություն տալու հետ միաժամանակ, ավագանու կողմից համայնքի տարածքում սահմանված տեղական տուրքերի և վճարների դրույքաչափին և «Տեղական տուրքերի և վճարների մասին» Հայաստանի Հանրապետության օրենքին համապատասխան, հայտատուից գանձվում է տեղական տուրք:  
6. Տեղական տուրքի վճարումը հաստատող անդորրագիրն ստանալուց հետո 3 օրվա ընթացքում հայտատուին է հանձնվում հաստատված թույլտվությունը:  
7. Թույլտվություն ստանալու մասին հայտը մերժվում է, եթե հայտատուի ներկայացրած փաստաթղթերը թերի են, չեն համապատասխանում ավագանու կողմից հաստատված պայմաններին: Թույլտվություն ստանալու մասին հայտը գրավոր մերժվում է հայտի մուտքագրման օրվանից երկու օրվա ընթացքում: Թույլտվություն ստանալու մասին հայտը մերժելու դեպքում պետք է հստակ նշվեն մերժման պատճառներն ու իրավական հիմքերը:  
8. Թույլտվությունը չի կարող հայտատուի կողմից փոխանցվել այլ անձի կամ օգտագործվել այլ անձի կողմից:  
Իրավաբանական անձը կամ անհատ ձեռնարկատերը, համայնքի ավագանու սահմանած պահանջներին համապատասխան, կարող է իրականացնել շինարարական և խոշոր եզրաչափի աղբի հավաքումը և փոխադրումը «Աղբահանության և սանիտարական մաքրման մասին» օրենքով նախատեսված` աղբի հավաքման և փոխադրման թույլտվության հիման վրա:Աղբի հավաքման և փոխադրման թույլտվություններ կարող են տրամադրվել նաև շինարարական և խոշոր եզրաչափի աղբի աղբահանության վճար վճարողներին՝ աղբն ինքնուրույն հավաքելու և փոխադրելու համար:  
Շինարարական և խոշոր եզրաչափի աղբ առաջացնողները ազատվում են աղբահանության վճարից, եթե նշված աղբը փոխադրվում և տեղադրվում է սեփական միջոցներով`«Աղբահանության և սանիտարական մաքրման մասին» օրենքով նախատեսված թույլտվության հիման վրա կամ նույն օրենքով նախատեսված անձանց հետ օրենսդրությամբ սահմանված կարգով կնքված պայմանագրի հիման վրա:

**ՀԱՄԱՅՆՔԻ ՂԵԿԱՎԱՐ` Ս.ԹՈՒՄԱՆՅԱՆ**

Հավելված 3  
ՀՀ Լոռու մարզի   
Թումանյան համայնքի ավագանու   
2025թ. սեպտեմբերի 12-ի թիվ -Ա որոշման

**ԿԱՐԳ**

**ՀՀ Լոռու մարզի Թումանյան համայնքի սանիտարական մաքրման սխեմայի**

Թումանյան համայնքի սանիտարական մաքրման սխեման պարունակում է հետևյալ հիմնական տարրերը. համայնքում առաջացող աղբի ծավալների մոտավոր հաշվարկը, սանիտարական մաքրման ենթակա տարածքները, սանիտարական մաքրման աշխատանքների ծավալները, աղբի հավաքման, պահման, փոխադրման, տեղադրման, տեսակավորման և վնասազերծման ձևերն ու մեթոդները, անհրաժեշտ մեքենա-մեխանիզմներին ներկայացվող պահանջները, սանիտարական մաքրման ենթակա հուշարձանների տեղակայումը: Սանիտարական մաքրման սխեման հաստատում է համայնքի ավագանին:  
Թումանյան համայնքում սանիտարական մաքրումը ներառում է ընդհանուր օգտագործման տարածքների (փողոցների, կամուրջների, հասարակական վայրերի, պուրակների, պատմամշակութային հուշակոթողների, համայնքի տարածքով անցնող մայրուղու և ընդհանուր օգտագործման այլ տարածքների) մաքրումը աղբից, տերևակույտերից, կենդանիների դիակներից, ձյունից:  
Սանիտարական մաքրման աշխատանքները, կապված տարվա եղանակների հետ, իրենց բնույթով և խնդիրներով տարբեր են, այն սահմանափակվում է ամառային և ձմեռային մաքրմամբ:  
***Ամառային մաքրում****.* Այն իր մեջ ընդգրկում է մաքրման ձեռքի աշխատանք:Ձեռքի աշխատանքի հիմնական նպատակն է սահմանված նորմերին համապատասխան ապահովելու ընդհանուր օգտագործման տարածքների մաքրումը աղբից, տերևակույտերից, կենդանիների դիակներից` բարելավելու միկրոկլիման և նվազեցնել օդի աղտոտվածության աստիճանը: Աղբը հավաքվում է պարկերում և տեղափոխվում բեռնատարով:  
***Ձմեռային մաքրում.***Այն իր մեջ ընդգրկում է, փողոցների մաքրումը ձյունից, սառցակույտերի մաքրումը և հեռացումը: Բացի ձյունից, ձմեռային մաքրման դեպքում ապահովում է փողոցների, մաքրումը (աղբի մաքրումը և հավաքումը) ձնատեղումների միջև ընկած ժամանակաշրջանում:

**Ընդհանուր օգտագործման տարածքներից առաջացող աղբի ծավալը ամսվա ընթացքում կազմում է՝ 140 խմ:**  
**Թումանյան համայնքում սանիտարական մաքրման համար անհրաժեշտ մեքենա-մեխանիզմներին ներկայացվող պահանջները.**Թումանյան համայնքում սանիտարական մաքրման ենթակա ընդհանուր օգտագործման տարածքներից առաջացող աղբի տեղափոխումը պետք է կատարվի միայն աղբահանության համար օգտագործվող ինքնաթափ բեռնատար մեքենայով: Փողոցներից ձյան մաքրման աշխատանքները պետք է կատարվի ձեռքի և համապատասխան տեխնիկայի միջոցով:  
 **ՀԱՄԱՅՆՔԻ ՂԵԿԱՎԱՐ` Ս. ԹՈՒՄԱՆՅԱՆ**

Հավելված 4  
ՀՀ Լոռու մարզի   
Թումանյան համայնքի ավագանու   
2025թ.ապրիլի 14-ի թիվ -Ա որոշման

**Կիրառվող մեթոդներ**

**ՀՀ Լոռու մարզի Թումանյան համայնքում ոչ կենցաղային և խոշոր եզրաչափի 1խմ աղբի առաջացման և դրույքաչափերը սահմանելու համար կիրառվող ըստ անշարժ գույքի նպատակային և /կամ/ գործառնական նշանակության**

|  |  |  |
| --- | --- | --- |
| **N** | ***Աղբառաջացման օբյեկտ /անձ/ կամ գործունեության տեսակ*** | ***Առաջացած աղբի նորմատիվները տարի/խմ*** |
| 1 | **Մթերային խանութներ** /20/ | 65 խմ. |
| 2 | **Հանրային սննդի օբյեկտներ /9/** | 92 խմ. |
| 3 | **Առողջապահական կենտրոններ** /2 / | 6 խմ. |
| 4 | **Կապ** /9 Հայփոստ ՓԲԸ/ | 7 խմ. |
| 5 | **Դեղատուն** /1 / | 4 խմ. |
| 6 | **Հանրակրթական դպրոցներ /9/** | 35 խմ |
| 7 | Քարի արտադրամաս /1/ | 15 խմ |
| 8 | Թանգարան /1/ | 20 խմ |
| 9 | Հիդրոօդեր. մոնիտորինգի կենտրոն / 1 / | 5 խմ |
| 10 | Գազալցակայան | 15 խմ |

**ՀԱՄԱՅՆՔԻ ՂԵԿԱՎԱՐ` Ս. ԹՈՒՄԱՆՅԱՆ**

Հավելված 5  
ՀՀ Լոռու մարզի   
Թումանյան համայնքի ավագանու   
2025թ.սեպտեմբերի 12-ի թիվ -Ա որոշման

**ԿԱՐԳ**  
**ՀՀ Լոռու մարզի Թումանյան համայնքում աղբահանության վճար վճարողների հաշվառման**

1. Թումանյան համայնքում աղբահանության վճար վճարողների հաշվառումը, աղբահանության վճարը հաշվարկելը, ինչպես նաև այդ վճարի գանձումը և համայնքի բյուջե փոխանցումն իրականացնում է <<Թումանյան համայնքի կոմունալ տնտեսություն>> ՀՈԱԿ-ը:  
2. Աղբահանության վճար վճարողների հաշվառումը, աղբահանության վճարի հաշվարկումը, ինչպես նաև այդ վճարի գանձումը օպերատորի կամ այլ կազմակերպության կողմից իրականացվելու դեպքում օպերատորը կամ տվյալ կազմակերպությունը համայնքի Թումանյան համայնքի ղեկավարին է ներկայացնում ամսական տեղեկատվություն` հաշվետու ժամանակաշրջանում իրենց կողմից աղբահանության վճար վճարողների հաշվառման, աղբահանության վճարի հաշվարկման, ինչպես նաև այդ վճարի գանձման գործառույթների իրականացման արդյունքների (հաշվետվություն) վերաբերյալ:  
3. Աղբահանության վճար վճարողների հաշվառման կարգը սահմանում է համայնքի ավագանին:  
4.Թումանյան համայնքի ավագանին կարող է սահմանել աղբահանության վճարի արտոնություններ առանձին կատեգորիայի անձանց համար: Համայնքի ավագանու կողմից անհատական արտոնություններ սահմանելն արգելվում է:Թումանյան համայնքում աղբահանության վճար վճարողներ են համայնքի վարչական տարածքում անշարժ գույքի, այդ թվում` բնակելի շինության սեփականատեր համարվող կամ որևէ այլ իրավունքով այդ գույքը տիրապետող կամ օգտագործող ֆիզիկական անձինք (ներառյալ` անհատ ձեռնարկատերը), իրավաբանական անձինք, հիմնարկները, պետական և տեղական ինքնակառավարման մարմինները, իսկ պետական կամ համայնքային սեփականություն համարվող անշարժ գույքը վարձակալության կամ անհատույց օգտագործման հիմքով քաղաքացու կամ իրավաբանական անձի կողմից տիրապետման դեպքում` վարձակալը, անհատույց օգտագործողը:  
Աղբահանության վճար վճարողների հաշվառումը, աղբահանության վճարը հաշվարկելը, ինչպես նաև այդ վճարի գանձումը (մուտքագրումը) համայնքի բյուջե Թումանյան համայնքի ղեկավարի ներկայացմամբ համայնքի ավագանու կողմից վերապահվել է համայնքի աշխատակազմին:Աշխատակազմի առաջատար մասնագետ-հաշվապահը համայնքի ղեկավարին է ներկայացնում ամսական տեղեկատվություն` հաշվետու ժամանակաշրջանում իրենց կողմից աղբահանության վճար վճարողների հաշվառման, աղբահանության վճարի հաշվարկման, ինչպես նաև այդ վճարի գանձման գործառույթների իրականացման արդյունքների (հաշվետվություն) վերաբերյալ:Թումանյան համայնքում աղբահանության վճար վճարողների հաշվառումը և հաշվարկումը կատարվում է համայնքի ավագանու կողմից սահմանված վճարի դրույքաչափերին համապատասխան `

**Կենցաղային աղբի համար՝**ըստ բնակության հասցեի բնակվող յուրաքանչյուր բնակչի.

**Ոչ կենցաղային և խոշոր եզրաչափի աղբի համար`**

ըստ 4 հավելվածով սահմանված աղբի առաջացման և դրույքաչափերը սահմանելու համար կիրառվող մեթոդների և աղբահանության վճար վճարողների հետ կնքված պայմանագրերի:Աղբահանության վճար վճարողների հաշվառման, աղբահանության վճարի հաշվարկման, ինչպես նաև այդ վճարի գանձման կարգի պահպանման նկատմամբ հսկողությունն իրականացնում է Թումանյան համայնքի ղեկավարը:

**ՀԱՄԱՅՆՔԻ ՂԵԿԱՎԱՐ` Ս. ԹՈՒՄԱՆՅԱՆ**